ზემო ღუმურიში

ზემო ღუმურიში () — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში, ღუმურიშის თემის ცენტრი (სოფლები: ზემო ღუმურიში, ფართოღალი, ქვემო ღუმურიში).

მდებარეობს აფხაზეთის მთისწინეთში, მდინარე ოქუმის მარცხენა მხარეს, ზღვის დონიდან 240 მ-ზე, გალიდან 10 კმ-ში.
 ისტორია 
სოფელი მდებარეობს ისტორიული სამურზაყანოს ტერიტორიაზე. XX საუკუნის დასაწყისში ზემო ღუმურიში და ქვემო ღუმურიში ცნობილი იყო საერთო სახელწოდებით „ღუმურიში“. 1994 წელს აფხაზეთის სეპარატისტულმა ხელისუფლებამ ორივე ღუმურიში ადმინისტრაციულად გააერთიანა, უწოდა „გუმრიშ“ და დაუქვემდებარა ტყვარჩელის რაიონს.კეკელია ი., აფხაზეთის ისტორიული და თანამედროვე ტოპონიმია, თბ., 2022. — გვ. 280–282.

ზემო ღუმურიშის ჩრდილო-დასავლეთით, ოქუმის მარჯვენა მხარეს, ადგილ საგერგაიოში 1980-იან წლებში გაითხარა შუა საუკუნეების ეკლესიის ნაშთები. იქვე, 1955 წელს აღმოჩნდა საგდუხტ დედოფლის ასომთავრული წარწერა, რომელიც პალეოგრაფიულად XI საუკუნით თარიღდება. სოფლის მახლობლად, ოქუმის მარცხენა ნაპირას, მაღალ ტერასაზე აღმოჩენილია ნეოლითური ნამოსახლარები. იმავე ტერიტორიაზე 1963–1965 წლებში გ. გრიგოლიას ხელმძღვანელობით ისტორიის ინსტიტუტის ექსპედიციამ გამოიკვლია ზედაპალეოლითური სადგომები — გამოქვაბულები ღუმურიში I და II. 

დემოგრაფია

 აღწერის წელი  მოსახლეობა  ეთნიკური შემადგენლობა 1989  435  ქართველები 2011 (არაღიარებული)  704 (ზემო და ქვემო ღუმურიში)  ქართველები (98,9 %)

ლიტერატურა

 ხვისტანი რ., ენგურ-მოქვისწყლის აუზის (აფხაზეთი) ქრისტიანული ხუროთმოძღვრული ძეგლები, თბ., 2015.
სქოლიო

კატეგორია:გალის მუნიციპალიტეტის სოფლები